বাজেটের দিনেই বাড়ছে সিগারেটে দাম! কতটা বাড়ছে?

ওয়েব ডেস্ক : রবিবার সংসদে পেশ হতে চলেছে কেন্দ্রীয় বাজেট (Union Budget)। আর এ দিনেই বাড়ছে বিড়ি-সিগারেট-গুটকা-সহ অন্যান্য তামাকজাত পণ্যের (Tobacco products) দাম। গত কেন্দ্রীয় বাজেটে তামাকজাত পণ্যের দামে অতিরিক্ত শুল্ক আরোপের কথা জানিয়েছিলেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। সেই মতো আজ থেকেই নতুন দাম কার্যকর হচ্ছে তামাকজাত পণ্যগুলির।

মূলত, তামাকজাত পণ্যকে ‘পাপ পণ্য’ হিসাবে চিহ্নিত করেছে কেন্দ্রীয় সরকার (Central Government )। ফলে এই পণ্যগুলির দাম এবার বাড়তে চলেছে। বিড়ি-সিগারেট, তামাক, গুটকা, পান মশলা ও কোল্ডড্রিঙ্কের মতো বেশ কিছু সামগ্রীর দাম বাড়তে চলেছে।

আরও খবর : বাজেট পেশের আগে বড় ধাক্কা, বাড়ল বাণিজ্যিক গ্যাসের দাম! নতুন দাম কত হল?

সূত্রের খবর, সিগারেটের ক্ষেত্রে ছোট নন ফিল্টারড সিগারেটের দাম ২.০৫ টাকা পর্যন্ত বাড়তে পারে। ছোট ফিল্টারড সিগারেটের দাম বাড়তে পারে ২.১০ টাকা পর্যন্ত। মাঝারি সিরাগেটের দাম বাড়তে পারে ৪ টাকা পর্যন্ত। বড় সিগারেটের দাম বাড়তে পারে সাড়ে ৫ টাকা পর্যন্ত। কিং সাইজ ও অন্যান্য বিশেষ ডিজাইনের সিগারেটের ক্ষেত্রে দাম সাড়ে ৮ টাকা পর্যন্ত বাড়তে পারে। জানা যাচ্ছে, গুটকার ক্ষেত্রে দাম বাড়তে পারে ৯১ শতাংশ। পানমশলার ক্ষেত্রে দাম বাড়তে পারে ৮৮ শতাংশ। তবে বিড়িতে জিএসটির দাম কমতে পারে ১৮ শতাংশ।

তামাকজাত পণ্যের উপর ৪০ শতাংশ জিএসটি-র (GST) পাশাপাশি বসানো হচ্ছে অতিরিক্ত সেস। এর সঙ্গে জারি হবে অতিরিক্ত এক্সাইজ ডিউটিও। প্রসঙ্গত, এর আগে তামাকজাত পণ্যের উপর ২৮ শতাংশ কর বসতো। সঙ্গে ক্ষতিপূরণ সেস ধার্য করা হত। কিন্তু এবার তিন ধরণের শুল্ক আরোপ হচ্ছে। সঙ্গে বাড়ছে জিএসটি। যার ফলে সিগারেট ও তামাকজাত পণ্যের দাম বাড়ছে।